**Мангыт айыл өкмөтүнүн башчысы А.Абдуллаевдин айыл өкмөтүнүн аймагындагы айылдардын өкүлдөрүнүн, активдеринин элдик жыйынында жасаган отчету**

Урматтуу бүгүнкү жыйындын катышуучулары! Мен өз отчеттук докладымда айыл өкмөтүндө өткөн 2019-жылы айылдын социалдык-экономикалык өнүгүүсү багытында кандай жумуштардын аткарылгандыгына жана 2020-жылда кандай жумуштардын аткарылуусу пландаштырылгандыгына токтолуп кетмекчимин.

Мангыт айыл өкмөтүнүн 2019-жылдын 12 айынын ичинде социалдык-экономикалык тармактарында алгылыктуу жумуштар жүргүзүлүп, натыйжада айрым өсүүлөр байкалып, кээ бир тармактарда стабилдүүлүк сакталды.

**Айыл өкмөтүнүн 2019-жылда социалдык-экономикалык өнүгүү багытында** төмөндөгүдөй иштер аткарылды.

Атап айтсак Мангыт айыл өкмөтүндө 1377 гектар айдоо жер болуп, мындан 839 гектары суулуу, 538 гектары кайракы, 119 гектары тамарка жер аянттарында айыл чарба өсүмдүктөрү дыйкан чарбалар тарабынан өстүрүлүүдө.

Айыл өкмөтүндө 320 дыйкан чарбасы жана бир «Алике-Ата » кооперативи түзүлүп, айыл чарбасында эмгектенишүүдө.

2019-жылдын жазгы талаа жумуштары жана күздүк айдоо, себүүгө карата даярдык көрүү жана аны өз мөөнөтүндө уюшкандыкта өткөрүү боюнча жыл ичинде талаачылык иштериндеги өнөктүктөргө практикалык жардам көрсөтүү максатында айыл өкмөтүнүн буйругу менен штабы жана беш айылга кураторлор бекитилип иш алып барылды.

Айыл өкмөтүнүн аймагында 2019-жылдын 1-январына карата 4258 баш кара мал анын ичинен 1947 баш тубар уйлар калгандары ар кыл жаштагы мал.

18253 баш кой анын ичинде 5465 баш тубар кой, 310 баш жылкы анын ичинен 69 башы тубар. 11142 баш үй канаттуулары анын ичинен 10320 мекиян катталды.

Өткөн жылы мал чарба продукцияларынан атап айтсак эт (тирүүлөй салмакта) 6310 центнер, сүт 3261 центнер, жумуртка 695 миң даана өндүрүлдү. Жүн 150 центнер өндүрүлдү.

Жогорудагы мал, кой, эчки, жылкылар ар турдүү жугуштуу ооруларга каршы толугу менен эмделген, башкача айтканда яшур, кара сан, сибир жарасы, койлордун чечек оруусуна каршы айылдык ветсервистин адистери аркылуу эмдоо жүргүзүлдү, 2019-жылдын биринчи жарым жылдыгында бруцелоз оруусуна каршы анализ алынып жыйынтыгында аталган оору менен ооруган мал жок экендиги аныкталды. Элдин колундагы иттер кутурма оорусуна каршы эмделип, эхинококко каршы таблеткаларды ичирүү үчүн ээлерине берилди.

Кыргыз Республикасынын Өкмөтүнүн атайын буйругу менен ири мүйүздүү малдарды биркалоо үчүн райондук ветеринардык башкармадан 4400 даана бирка келишим негизинде алынып келинип малдарга тагылган. Ар бир бирканын наркы 37 сом 76 тыйындан элдерден төлөтүп алынды.

2019-жылда айыл Өкмөтүнүн аймагында төмөндөгүдөй структурада айыл чарба эгиндери дыйкандар тарабынан эгилди.

Мангыт айыл өкмөтү боюнча суулуу жер аянтка буудай эгилбеди, кайрак жерге 538 гектар буудай эгилген, быйылкы жылы аба ырайынын жакшы келишинин себебинен жаандын жаашы дыйкандар эккен кайракы буудай түшүмдүү болду. Бардыгы болуп 7460 центнер буудай алынды. Жүгөрү 540 гектар жерге эгилип 35360 центнер, картошка 214 гектар жергеэгилип 34670 центнер, жашылча 66 гектар жерге эгилип, 109494 центнерден түшүм алынды.

Айыл өкмөтүндө жыл башынан бери аткарылган жумуштарга токтолуп кетсем алар төмөндөгүлөр.

Мангыт айылында жеке ишкер Ю.Абдыраимов жеке үйүндө жалпы баасы 1 миллион сомдук кондитердик цехти ишке түшүрүп иштетүүдө, чыккан товар менен Араван районунун калкын камсыздап жатат.

Айыл өкмөтүнүн борборуна жеке ишкер К.Паязов тарабынан мончо курулуп элге кызмат кылууда. Курулган мончонун жалпы баасы 700 мин сом.

Мангыт айылындагы Токторов Мухтар көчөсүнө ошол көчөдө жашоочулар тарабынан 400 метр жолго шагыл төшөлүп, 260 метр жолго асфальт жаткырылды. Аткарылган бул жумуштардын жалпы суммасы 550 мин сомду түздү.

“Мангыт гидро АВП”нын карамагындагы 61 км аралыктагы каналдардын сел алган жерлерин ондоп түзөө иштери эрте жазда аткарылды, керектелген акча каражат 83 мин сомду түздү.

”Төлөйкөн таза суу” ИСКАБсы тарабынан таза суу түтүктөрүн ремонттоого 41 мин сом сарпталган.

”Мангыт мүрөк таза суу”ИСКАБсы тарабынан таза суу түтүктөрүн ремонттоого 38 мин сарпталып, бардык сумма 79,0 мин сом болду.

Кызыл-Коргон айылына “АССАФА БОРБОРУ” Коомдук бирикмеси тарабынан таза суу түтүктөрү тартылды жана 25 тонналык суу сактоочу курулма карулду. Тартылган түтүктөрдүн жалпы суммасы 1миллион 600 мин сомду түздү.

Жаштардын аракети менен Жаны-Арык айылында жолго бир аялдама 35 мин сомго демөөрчүлөр тарабынан курулду.

Жаны-Арык айылында чон жолго кошумча 70 мин сом жергиликтүү бюджеттин эсебинен жолдор түнкү жарык менен камсыздалды.

Айыл өкмөтүнүн борбордук “Ак-Дарыя”көчөсү түнкү жарык менен жарытылды, жалпы керектелген акча каражаты айыл өкмөтүнүн эсебинен 440 мин сомго аткарылды.

Төлөйкөн айылындагы “Алике-Ата” көчөсүнүн жолу түнкү жарык менен жарытылды, 356 мин сом айыл өкмөтүнүн бюджетинен ажыратылып берилди.

Кызыл-Коргон жана Жаны-Арык айылдарынын жолдорун түнкү жарык менен камсыздоо боюнча 552 мин сомдук долбоордук смета тендерге берилген, акча каражаты 2020-жылда айыл өкмөтүнүн бюджетинен каржыланды.

Мангыт айылында Мангыт жолунун 1160 метр аралык жолу Республикалык бюджеттин эсебинен асфалтталды 4 миллион 500 жүз мин сомго аткарылды.

Кесек айылынын ички көчөлөрүнүн 1500 метр аралыктагы жолдору түнкү жарык менен жарытылды, керектелген акча каражаты айыл өкмөтүнүн бюджетинен 333,4 сом ажыратылып берилди.

Кызыл-Коргон айылынын Максым-Топ участкасына Республикалык бюджеттин эсебинен 220 мин сомдук бир трансформатор Араван РЭС тарабынан коюп берилди.

Кызыл-Коргон айылындагы башталгыч мектебинин айланасы тосмо менен тосулуп берилди, бул тосмого да айыл өкмөтүнүн бюджетинен 170 мин сом ажыратылды.

А.Эшенкулов атындагы орто мектебинин алдындагы жашылдандыруу үчүн калтырылган жер аянтын тосуу үчүн тосмо курулуп тосулду, керектелүүчү каражат 15 мин сом айыл өкмөтүнүн бюджетинен ажыратылып берилди.

А.Эгенов, А.Эшенкулов мектептеринин жана Гүлзаман, Саламат балдар бакчаларындагы от казан, жылытуу системаларын ондоп түзөөгө жана электр энергиясындагы ремонт иштерин аткарууга айыл өкмөтүнүн бюджетинин эсебинен 80 мин сом каржыланды.

А.Эшенкулов атындагы мектебинин ашканасы айыл өкмөтүнүн бюджетинин негизинде 144 мин сомго капиталдык ремонттолуп берилди.

Ошондой эле А.Эгенов атындагы мектебинин ашканасы толугу менен капиталдык ремонттолду, керектелген акча каражаты 295 мин сом айыл өкмөтүнүн бюджетинен ажыратылды.

Н.Исанов атындагы мектептин спорт залынын сырты капиталдык ремонттолду, керектелген 175 мин сомду айыл өкмөтүнүн бюджетинен ажыратылды.

Мангыт айылында проектик сметасы 14 миллион сом болгон балдар бакчасынын курулушу этап менен башталды, өзүнүздөр көргөндөй пайдубалынан баштап чатырын жапканга чейин айыл өкмөтүнүн бюджетинен 2 миллион 143 мин сом каржыланды.

Өлкөнү санариптештирүү жылынын алкагында Кыргыз телеком аркылуу айылдын элин жана ишкана мекемелерде интернеттик байланышты жакшыртуу максатында 165 мин сомдук жаны кабелдер алып келинди жана тартылып тармакка уланды.

 Айыл өкмөтүнүн борборундагы эски ветсервистин имаратын жаныдан куруу АРИС аркылуу 1 млн 600 мин сом каржыланды жана айыл өкмөтүнүн бюджетинин эсебинен 105 мин сом, баары болуп 1млн 705 мин сом каржыланды. Курулуш иштери күн жылышы менен быйылкы жылда толугу менен куруп бүтөт.

Мангыт айылында “Боз-Бээ” жайытына малдар суу ичүүчү водопой АРИСтин каржылоосу менен 656 мин сом жана жергиликтүү тургундар, демөөрчүлөрдүн каржылоосу 188 мин сомго баары болуп 844 мин сомго куруп бүткөрүлдү.

Төлөйкөн айылындагы “Саламат ”балдар бакчасынын жаны курулган имаратына чет элдик инвестиция тартылып, Германиянын элчилиги тарабынан 420 мин сомго балдар үчүн эмеректер сатып алынып берилди

А.Эгенов атындагы мектептин ашканасына ВППООНдун дүйнөлүк азык-түлүк программасынын негизинде Япония Республикасынын каржылоосу менен 480 мин сомдук ашкана эмеректери берилди.

Ошондой эле А.Эшенкулов атындагы мектептин ашканасына ВППООНдун дүйнөлүк азык-түлүк программасынын негизинде Россия федерациясынын каржылоосу менен 300 мин сомго ашкана эмеректери берилди. Бүгүнкү күндө эки мектептин башталгыч кыласс окуучулары жылуу тамактанышып жатышат.

Жыл ичинде тартылган инвестициянын көлөмү:

* республикалык бюджеттен **4 млн 885** мин сом.
* жергиликтүү бюджеттен **5 млн 69** мин сом.
* демөөрчүлөрдөн **1 млн 938** мин сом.
* тышкы инвестициянын көлөмү **5 млн 86** мин сом.

Жалпысынан айыл өкмөтүнүн аймагында **16 млн 978** мин сом акча каражаты жумшалган.

**Жергиликтүү бюджеттин киреше бөлүгүнүн аткарылуусу боюнча**

1. Айыл өкмөтүнүн бюджетинин киреше бөлүгүнүн түзүлүшү:
* 2019-жылы айыл окмотунун бюджетинин киреше болугу 13 млн 941 мин сомго бекитилип, 16 млн 955,7 мин сомго такталып, 16 млн. 849,5 мин сомго аткарылган, башкача айтканда такталган планга карата 99,4 пайызга аткарылган.
* 2019-жылы айыл окмотунун бюджетинин чыгаша болугу 13 млн 941 мин сомго бекитилип, 16 млн 955,7 мин сомго такталып, 15млн 956,1 мин сомго аткарылган, башкача айтканда такталган планга карата 94,1 пайызга аткарылган.

Ал эми 2020-жылдын бюджетинин киреше жана чыгаша болуктору 13 млн 823,1 мин сомго бекитилди.

**Социалдык коргоо жана өнүгүү тармагы**

Колдоого муктаж жарандарга айыл окмотунон материалдык жардам корсотуу боюнча 2019-жылы мумкунчулукко жараша иштер аткарылды. Откон жылы айыл окмоту тарабынан 2 аз камсыз болгон майып баласы бар уй-булого баласын Бишкекке алып барып дарыланып келуусу учун 20 000 сом жардам корсотулду. Откон жылы айыл өкмөтү боюнча 14 кургак учук менен ооругандар катталып, аларга жыл ичинде 47 000 сом акчалай жардам берилди. 2019-жылда турмуш шартына карап 11 жарым жетим балдар “Чарбак” жайкы эс алуу лагерине жонотулуп, айыл окмоту тарабынан 55 000 сом акча которулуп берилди.

2019-жылдын ичинде аз камсыз болгон үй-бүлөлөрдүн балдарынан кыска мөөнөттүү окуу курстарга окутуу боюнча айыл өкмөтү боюнча 20 аялды тигүүчүлүк жана 20 баланы электро-сварщик кесипке окутулду. Алар Дүйнөлүк азык-түлүк программасы аркылуу ун, май менен камсыз кылынды.

Ошондой эле Жалал-Абад консультациялык кызматы аркылуу “Элеттик аялдардын экономикалык мүмкүнчүлүктөрүн кенейтүү” долбоору аркылуу беш айылда түзүлгөн жамааттар жана актив аялдар окуу курстарга окутулду. Жаштар үчүн 21-март Нооруз майрамына жана Эгемендүүлүк күнүнө карата 31-августта спорттун шахмат, шашки, волейбол жана футбол түрлөрү боюнча мелдештер өткөрүлүп, айыл өкмөтүнүн бюджетинен акчалай сыйлыктар женген командаларга берилди.

2019-жылы айыл аймагындагы жакырчылыктын денгээли 26 пайызды тузуп, 2018-жылга салыштырмалуу 2,5 пайызга азайды.

**Жөлөкпул боюнча** 2019-жылдын 12 айына карата жөлөкпул алуучулардын саны 190 уй-булону тузду.

Мангыт айыл аймагы боюнча бардыгы болуп – 1078 пенсионер бар. Алардан 870 адам жашы боюнча, 189 адам майыптыгы боюнча пенсия алса, 19 Ооган коогаланына катышкандыгы учун пенсия алышат.

**Билим берүү тармагында:** Мангыт айыл аймагында жалпы билим берүүчү мектептердин саны 3, азыркы кезде 144 мугалим эмгектенип, 1754 окуучу билим алууда.

Айыл аймагы боюнча 3 балдар бакчасы иштеп, 320 балдар тарбияланып жатат.

**Маданият тармагында** Мангыт айыл өкмөтүнүн маданият бөлүмүнө караштуу 3 мекеме бар. Алар: 1 маданият үйү, 2 китепкана бар. Маданият үйү жана китепканачылар тарабынан 2019-жылы 20дан ашык иш-чаралар өткөрүлдү.

 **Эмгек жана миграция**

Айыл аймагындагы ички жана тышкы миграция 2019-жылы тышкы миграция жалпысынан 240 адамды түзгөн. Ал эми, ички миграция 92 адам болгон.

**2020-жылы аткарыла турган иштер**

2020-жыл Республикада “Региондорду өнүктүрүү, өлкөнү санариптештирүү жана балдарды колдоо жылы” деп жарыяланды. Жогоруда аталган жылда пландаштырылган иш-чараларды турмушка ашыруунун багытында айыл өкмөтүнүн атайын иш-чаралары иштеп чыгылды.

Атап айтканда бул багытта 2020-жылы төмөндөгүдөй иштерди аткарууну пландаштырганбыз:

* Жеке ишкерлер аркылуу айыл өкмөтүнүн борборуна техникаларды ондоп түзөөчү (СТО) устакана ачуу. Жалпы суммасы 500 мин сом.
* Айыл өкмөтүнүн борборуна жеке ишкер тарабынан соода сатык дүкөнүн ачуу. Жалпы суммасы 700 мин сом.
* Айыл өкмөтүнүн борборундагы автогараждын жерине курулуп жаткан ветсервистин имаратынын курулуш иштерин аяктоо. Бул иш АРИС тарабынан каржыланат. Жалпы суммасы 1 млн 600 мин сом.
* “Мангытгидро АВП”нын карамагындагы 61 км аралыктагы каналдарды жаз келиши менен ондоп түзөө иштери башталат, АВПнын эсебинен 80 мин сом ажыратылат.
* Н.Исанов мектебинин ашканасын ремонттоого айыл өкмөтүнүн бюджетинин эсебинен 150 мин сом ажыратылат.
* Н.Исанов атындагы мектебинин ашканасын толук ремонттогондон кийин башталгыч класстарын ыссык тамак менен тамактандыруу максатында ВППООНдун дүйнөлүк азык-түлүк программасына кирет жана долбоордун алкагында ашкана эмеректер менен камсыздоо, керектелүүчү каражат 350 мин сом донорлор тарабынан каржыланат.
* Саламат балдар бакчасын сан узел менен камсыздоо, септик куруу жана ремонттоо иштерин Германия элчилиги аркылуу уюштуруу, керектелүүчү каражат 5 мин (евро) 396 мин сом.
* айыл өкмөтүнүн аймагындагы мектептердин чарбалык иштери үчүн айыл өкмөтүнүн бюджетинен 50 мин сом.
* Төлөйкөн айылына кичи заманбап жаштар үчүн спорт аянтча куруу, керектелүүчү каражат 400 мин сом айыл өкмөттүн бюджетинен.
* Кесек айылына жаштар үчүн спорт аянтча курууга айыл өкмөтүнүн бюджетинин эсебинен 200 мин сом.
* Жаны арык айылына жаштар үчүн спорт аянтча курууга 2 миллион сом. Республикалык бюджеттин эсебинен.
* Жаштар үчүн спорт аянтчаларды курууга жер маселеси кыйын болуп турат, жер чечилсе эле курулат.
* Айыл өкмөтүнө караштуу 20 тонналык таразанын үстүн жабууга айыл өкмөтүнүн бюджетинин эсебинен 100 мин сом ажыратылат.
* Айыл өкмөтүнүн менчигиндеги соц обьектилерге мамлекеттик акт алууга айыл өкмөтүнүн бюджетинин эсебинен 150 мин сом ажыратылат.
* Айыл өкмөтүнүн имаратына коопсуздук күзөт камераларын орнотууга айыл өкмөтүнүн бюджетинен 80 мин сом ажыратылат.
* Элди таза суу менен камсыздап жаткан скважиналарга коопсуздукту көзөмөлдөөчү видео камера өрнотулат, керектелүүчү каражат айыл өкмөтүнүн бюджетинин эсебинен 40 мин сом.
* Айыл өкмөтүнүн карамагындагы ишкана мекемелерге пандус курууга 45 мин сом айыл өкмөтүнүн бюджетинен ажыратылат.
* Айыл өкмөтүнүн имаратындагы электр жарыктарын ремонттоо иштерине 60 мин сом жергиликтүү бюджеттен ажыратылат.
* Мангыт айылында куруп башталган асфальт жолдун курулушун аягына чыгаруу максатында Республикалык бюджеттин эсебинен 4 миллион 4 млн 500 сомго 1 км. жол асфальттоону иш чарага киргизгенбиз.
* Айыл өкмөтүнүн борборундагы 50 орундуу оорукананын курулуш иштерин аяктоого Республикалык бюджеттен 19 миллион сом керектелет, эгер акча ажыратылып калса бүтөт.
* Айыл өкмөтүнүн борборуна Улуу Ата Мекендик согушта курман болгондорго эстелик орнотууга 450 мин сом айыл өкмөтүнөн ажыратылат.
* Жаны-Арык айылын түнкү жарык менен камсыздоо иштерин аягына чыгарууга айыл өкмөтүнүн бюджетинин эсебинен 561 мин сом ажыратылат.
* Мангыт жана Төлөйкөн айылдарын трансформатор менен камсыздоого айыл өкмөтүнүн бюджетинен 490 мин сом ажыратылат

Ошентип быйылкы жылы жогорудагы пландаштырылган жумуштарды аткарууга айыл өкмөтүнөн 2 млн 856 мин сом, АРИС жана башка демөөрчүлөр тарабынан 2 млн 50 мин сом акча каражаты жумшалат.

2020-жыл Республикада аймактарды өнүктүрүү жылында жогоруда пландаштырылган жумуштарды жана түзүлгөн иш-чараларды турмушка ашырууга айыл өкмөтүнүн кызматкерлерин, айыл өкмөтүндөгү ишкана-мекемелерди,дыйкан чарбаларды жана жалпы эле элдик жамаатты багыттайбыз жана алгылыктуу ийгиликтерди жаратабыз деген үмүттөмүн.

Көңүл бурганыңыздар үчүн чоң рахмат!